钦定古今图书集成/理学汇编/字学典/第079卷 > 《以右军书数种赠丘十四》黄庭坚
## 钦定古今图书集成/理学汇编/字学典/第079卷 > 《以右军书数种赠丘十四》黄庭坚

丘郎气如春景晴，风暄百果草木生，眼如霜鹘齿玉
冰，拥书环坐爱窗明。松花泛砚摹真行，字身藏颖秀
劲清，问谁学之果兰亭。我昔颇复戏墨卿，银钩虿尾
烂箱籯。赠君铺案粘曲屏，小字莫作痴冻蝇。乐毅论
胜《遗教经》，大字无过《瘗鹤铭》，官奴作草欺伯英，随人
作计终后尘，自成一家始逼真。卿家小女名阿潜，眉
目似翁有精神。试留此书他日学，往往不减卫夫人。